CELEX: 32010R1067
Language: hr
Date: 2010-11-19 00:00:00
Title: Uredba Komisije (EU) br. 1067/2010 od 19. studenoga 2010. o razvrstavanju određene robe u kombiniranu nomenklaturu

01/Sv. 005
            
            
               HR
            
            
               Službeni list Europske unije
            
            
               276
            
         32010R1067
   
               L 304/11
            
            
               SLUŽBENI LIST EUROPSKE UNIJE
            
            
               19.11.2010.
            
         
      UREDBA KOMISIJE (EU) br. 1067/2010
   od 19. studenoga 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima robu opisanu u stupcu 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, mogu nastaviti navoditi od strane korisnika tijekom razdoblja od tri mjeseca, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene ovom Uredbom u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   U skladu s odredbama članka 12. stavka 6. Uredbe (EEZ) br. 2913/92, mogu se, tijekom razdoblja od tri mjeseca, nastaviti navoditi obvezujuće tarifne informacije koje izdaju carinska tijela država članica, a koje nisu u skladu s ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. studenoga 2010.
      
         
            Za Komisiju,
         
         
            u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Proizvod (takozvana ručica za tuš) od plastike prevučen niklom, za raspodjelu vode pomoću mlaznice.
                           Sadrži nepovratni ventil koji sprečava povratni tok vode. Ventil, međutim, ne regulira tok vode.
                           Tok vode iz mlaznice regulira se pomoću slavine s kojom je predviđeno da proizvod bude povezan savitljivim crijevom.
                        
                     
            
               3924 90 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 3924 i 3924 90 00.
               Razvrstavanje u tarifni broj 8481 kao ventil ili sličan uređaj nije moguće budući da je proizvod više od ventila s dodacima, to je kompletna „ručica za tuš” (također vidjeti Napomene za pojašnjenje Harmoniziranog sustava, tarifni broj 8481).
               Razvrstavanje pod tarifni broj 8424 kao mehanički uređaj za izbacivanje, štrcanje ili raspršivanje tekućine nije moguće budući da proizvod ne sadrži mehanizam za izbacivanje, štrcanje ili raspršivanje tekućine. Tok vode iz mlaznice regulira se samo pomoću slavine s kojom je predviđeno da proizvod bude povezan savitljivim crijevom.
               Proizvod se stoga u skladu s materijalom izrade razvrstava u poglavlje 39.
               Razvrstavanje u tarifni broj 3922 kao sanitarni proizvod od plastičnih masa nije moguće budući da taj broj obuhvaća kade, tuš-kade, sudopere, umivaonike, bidee, zahodske školjke, sjedala i poklopce, vodokotliće i slične sanitarne proizvode od plastičnih masa koji se trajno učvršćuju (također vidjeti Napomene za pojašnjenje Harmoniziranog sustava, tarifni broj 3922).
               Proizvod se zato razvrstava u tarifni broj 3924 kao higijenski ili toaletni proizvod od plastičnih masa.
            
         
               
                           2.
                        
                        
                           Proizvod (takozvana ručica za tuš) od plastike prevučen niklom, za raspodjelu vode pomoću mlaznice.
                           Sadrži prekidač povezan s ventilom koji sprečava povratni tok vode, a također i mijenja vrstu mlaza („kišni” ili „masažni”). Ventil, međutim, ne regulira tok vode.
                           Tok vode iz mlaznice regulira se pomoću slavine s kojom je predviđeno da proizvod bude povezan savitljivim crijevom.
                        
                     
            
               8424 89 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 8424 i 8424 89 00.
               Razvrstavanje u tarifni broj 8481 kao ventil ili sličan uređaj nije moguće budući da je proizvod više od ventila s dodacima, to je kompletna „ručica za tuš” (također vidjeti Napomene za pojašnjenje Harmoniziranog sustava, tarifni broj 8481).
               Postojanje mehanizma za promjenu vrste mlaza daje proizvodu obilježja mehaničkog uređaja za izbacivanje, štrcanje ili raspršivanje tekućine.
               Proizvod se stoga razvrstava u tarifni broj 8424.
            
         
               
                           3.
                        
                        
                           Proizvod (takozvana ručica za tuš) od plastike prevučen niklom, za raspodjelu vode uz pomoć mlaznice bez nepovratnog ventila ili mehanizma za promjenu vrste mlaza.
                           Tok vode iz mlaznice regulira se pomoću slavine s kojom je predviđeno da proizvod bude povezan savitljivim crijevom.
                        
                     
            
               3924 90 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstom oznaka KN 3924 i 3924 90 00.
               Razvrstavanje u tarifni broj 8424 kao mehanički uređaj za izbacivanje, štrcanje ili raspršivanje tekućine nije moguće budući da proizvod ne sadrži mehanizam za izbacivanje, štrcanje ili raspršivanje tekućine. Tok vode iz mlaznice regulira se samo pomoću slavine s kojom je predviđeno da proizvod bude povezan savitljivim crijevom.
               Proizvod se stoga u skladu s materijalom izrade razvrstava u poglavlje 39.
               Razvrstavanje u tarifni broj 3922 kao sanitarni proizvod od plastičnih masa nije moguće budući da taj broj obuhvaća kade, tuš-kade, sudopere, umivaonike, bidee, zahodske školjke, sjedala i poklopce, vodokotliće i slične sanitarne proizvode od plastičnih masa koji se trajno učvršćuju (također vidjeti Napomene za pojašnjenje Harmoniziranog sustava, tarifni broj 3922).
               Proizvod se stoga razvrstava u tarifni broj 3924 kao higijenski ili toaletni proizvod od plastičnih masa.